Fis-26 ta' Ġunju 2017, il-Kunsill adotta regolament li jipprovdi lir-reġjuni milquta minn terremoti, għargħar jew diżastri naturali oħra b'aktar appoġġ mill-UE. Sabiex tgħin lir-reġjuni milquta fix-xogħol ta' rikostruzzjoni, l-UE fil-futur ser iġġarrab sa 95 % tal-ispejjeż. Dan ifisser li l-kontribuzzjoni finanzjarja tal-UE għal xi reġjuni kważi ser tirdoppja mil-livell attwali ta' 50 %. "Id-deċiżjoni tal-lum hija espressjoni konkreta ħafna ta' dak li hija l-UE: issarraf valuri komuni f'att konkret ta' solidarjetà. Peress li kull pajjiż jista' jintlaqat minn diżastri naturali dan huwa fl-interess tal-istati membri kollha", qal is-Segretarju Parlamentari Malti għall-fondi tal-UE u President tal-Kunsill, Dr Aaron Farrugia. Sal-2020, ammont totali ta' mhux aktar minn EUR 9.8 biljun ser ikun disponibbli biex jappoġġa reġjuni milquta minn diżastri. Dan jirrappreżenta 5 % tal-fond Ewropew għall-iżvilupp reġjonali (FEŻR) li minnu hi ffinanzjata l-għajnuna. Il-pakkett totali tal-FEŻR ta' EUR 196.4 biljun jibqa' l-istess. Biex tgħin lill-istati membri jlaħħqu mad-diżastri naturali, l-UE ser tkompli wkoll tuża l-fond ta' solidarjetà tagħha li minnu jistgħu jiġu mobilizzati EUR 500 miljun kull sena. Regolament li jipprovdi aktar appoġġ tal-UE għal reġjuni milquta minn diżastru Ara l-paġna tal-laqgħa